возмо́жно є́сть возше́дшу уму̀ къ па́че ума̀ єди́ному нерачи́тельну нѣ́какѡ бы́ти єгѡ̀: добро́ту бо неизрече́нну и недомы́сленну произница́ющу изъ̑ негѡ̀, я́кѡ ѿ вседержи́тельна ко́рене усрѣта́етъ: єгда̀ и а́ки мре́жа раздра́тися бѣ́дствующи ѡбрѣ́теніемъ мно́гихъ ры́бъ и влече́ніемъ, ѿ бж҃е́ственныхъ просвѣще́ній у́мъ ѡбрѣта́ется: и ю́же па́че ума̀ добро́ту зря̀ ужаса́ется, и а́ки ѿ віна̀ упива́ется, и я́кѡ безу́мный изступа́етъ, и є́же па́че мы́сли стра́ждетъ удивле́ніе, ужа́сныя добро́ты па́че добро́тное видѣ́ніе не вмѣща́я взира́ти